title: میرزه علی لعلی
text: میرزه علی لعلی و یا میرزه علیخان ایروانی — آذربایجانلی شاعیر، حکیم.
  
  یاشاییشی 
    میرزه علی لعلی 1845-جی ایلده تبریزده دونیایا گلیب. آتا-آناسی اصلا ایروانلی اولوب. تبریز مدرسه‌لرینده تعلیم-تربیه آلیب. عرب و فارس دیل‌لرینی اؤیره نیب. تبریزده عطارلیق دوکانی آچیب و بیر مودّت تیجارتله مشغول اولوب. سونرا او دؤورون مشهور حکیم‌لریندن طبابت علمینی اؤیره‌نیب. بو ساحه‌ده بیلیک‌لرینی تکمیل‌لشدیرمک اوچون تهرانا گئدیب. سونرا تبریزه قاییداراق حکیم‌لیک ائتمگه باشلاییب. اؤز بیلیک و تجروبه‌سینی آرتیرماق اوچون میصیره، ایستانبولا، حتّی اوروپانین بعضی شهرلرینه سفرلر ائدیب. ایرانین ان مشهور حکیم‌لریندن بیری ساییلیب. 
  
    لعلی‌نین حیکمتلی سؤزلری دیل‌لرده ازبر اولوب و ضرب‌المثل‌لره چئوریلیب. شاعیر-حکیم بیر سیرا هجولر ده قلمه آلمیشدیر.  " شمس الحکما "  لقبینی مظفرالدین شاهین تبریزده ولیعهد اولدوغو واخت‌لاردا خسته‌لریندن بیرینی موعالیجه ائدیب ساغالتدیغی اوچون آلیب و بوندان باشقا اونا وظیفه ‌ده وئریلیب. 
  
    مداح‌لیقلا آراسی اولمایان، حوریت و آزادلیق سئون شاعیر او دؤورده یوکسک منصب صاحیب‌لری نین قوصورلارینی اؤز هجولرینده یازیب. واختی‌نین چوخونو سیاحتده کئچیریب. اساساً تیفلیسه و ایستانبولا سفرلر ائدیب. 
  
    شعیرلری‌نین چوخو آذربایجان تورکجه‌سینده دیر. قصیده‌لری، غزل‌لری، دوبئیتی‌لری و نؤوحه‌لری واردیر. 
  
  1907-جی ایلده تیفلیس‌ده وفات ائتمیشدیر.
  
  شعیرلریندن اؤرنک 
  بوینوما کاکیلین، ائی شوخ، کمند ائیله‌میسن،  
  
    بیر اوزون فیکره منیم باشیمی بند ائیله‌میسن.  
  
    سایه‌یی-مرحمتین باشیما دوشمز، نه ثمر،  
  
    کی، سهی قدّینی بیر سروی-بولند ائیله‌میسن.  
  
    بیر نفس لعلی-لبین ذیکری دیلیمدن دوشمز،  
  
    منی طوطی کیمی تیریاکی یی-قند ائیله‌میسن.  
  
    گؤیه ده چیخسا، موقابیل دورا بیلمز قاشینا،  
  
    بیر هیلالی کی، اونو نعلی-سمند ائیله‌میسن.  
  
  ...............
  
    خالیندان اوچدو مورغی-خیالیم لب اوستونه،  
  
    قیسمت چکیب گتیردی نه خوش مشرب اوستونه.  
  
    کؤنلوین خیالی-زولفی-پریشاندا جمع ایدی،  
  
    بیردن داغیلدی خال و خط و غبغب اوستونه،  
  
    ائیلر سیلاحی-حوسنی-روخون عالمی خراب،  
  
    زولفون آچیلسا پرچمی، بو موکب اوستونه.  
  
  .............
  
  اتک یازی‌لار 
  شاعیرلر